IRPC ร่วง 5% ต่ำสุดในรอบ 10 เดือน ฟากโบรกฯแนะซื้อหุ้นร่วงเกินพื้นฐานเป้า 9.60 บ.
IRPC ร่วง 5% ต่ำสุดในรอบ 10 เดือน ฟากโบรกฯแนะซื้อหุ้นร่วงเกินพื้นฐานเป้า 9.60 บ.โดย ณ เวลา 12.01 น.อยู่ที่ระดับ 5.80 บาท ลบ 0.30 บาท หรือ 4.92% ด้วยมูลค่าซื้อขาย 414.69 ล้านบาท
28 มิ.ย. 2561

ผู้สื่อข่าวรายงานว่า บริษัท ไออาร์พีซี จำกัด (มหาชน) หรือ IRPC โดย ณ เวลา 12.01 น.อยู่ที่ระดับ 5.80 บาท ลบ 0.30 บาท หรือ 4.92% ด้วยมูลค่าซื้อขาย 414.69 ล้านบาท ราคาหุ้นต่ำสุดในรอบ 10 เดือน โดยนับตั้งแต่หุ้นลงไปทดสอบที่ระดับ 5.70 บาท เมื่อวันที่ 5.70 บาท เมื่อวันที่ 25 ส.ค.60

บล.ทรีนีตี้ ระบุกลยุทธ์การลงทุน: แนะนำถือหุ้น Blue chip ขนาดใหญ่ภายหลังจากที่เข้าสะสมไปที่ระดับดัชนี 1640 จุด มองกลุ่มหุ้นที่น่าสนใจสำหรับการเข้าลงทุนสำหรับนักลงทุนที่ยังคงถือเงินสดในระดับมากกว่าปกติ ได้แก่ กลุ่มหุ้น Blue chip ที่ปรับตัวลงมาแรงและมีระดับ Dividend yield ที่ 4% ขึ้นไป ได้แก่ BCP, TOP, SCC, PTTGC, BANPU, PTT, IRPC, SPRC, TCAP ประเมินว่าแรงขายของนักลงทุนต่างชาติในช่วงถัดไปจะเริ่มลดลง เนื่องจากระดับ Earning yield gap และ Dividend yield gap ของตลาดหุ้นไทยนั้นปรับตัวสูงขึ้นจนมาอยู่ในระดับที่น่าสนใจแล้ว
บล.ซีจีเอส-ซีไอเอ็มบี ระบุว่า ซื้อเก็งกำไรหุ้นกลุ่มพลังงานและปิโตรเคมี : แนะนำ ซื้อเก็งกำไร PTT PTTEP PTTGC TOP IVL IRPC SPRC จากการที่ราคาน้ำมันดิบปรับตัวขึ้นแรง 2.23 ดอลลาร์/บาร์เรลหรือ+3.2% ปิดที่ 72.76 ดอลลาร์/บาร์เรล ทำจุดสูงสุดใหม่ในรอบ 3 ปี 7 เดือน หลังจากทางการสหรัฐเปิดเผยว่า สต็อกน้ำมันดิบปรับตัวลดลงมากกว่าตัวเลขคาดการณ์ในสัปดาห์ที่ผ่านมา
นอกจากนี้ ตลาดยังได้รับแรงหนุนจากข่าวที่ว่า สหรัฐเรียกร้องให้ประเทศต่างๆ และบริษัทน้ำมัน ระงับการซื้อน้ำมันดิบจากอิหร่านภายในวันที่ 4 พ.ย. มิฉะนั้นจะถูกสหรัฐทำการคว่ำบาตร ขณะที่มีรายงานว่า บริษัทเชลล์และโททาลได้ยุติการซื้อน้ำมันจากอิหร่านแล้วในขณะนี้รายงานระบุว่า ขณะนี้อิหร่านส่งออกน้ำมันมากกว่า 2 ล้านบาร์เรล/วัน โดยเป็นผู้ส่งออกน้ำมันรายใหญ่เป็นอันดับ 2 ของกลุ่มประเทศผู้ส่งออกน้ำมัน (โอเปก)
 โดยให้ราคาเป้าหมาย PTT ที่ 60.50 บาท, PTTEP 144 บาท, PTTGC 120 บาท, TOP 100 บาท, IVL 80 บาท,IRPC 9.60 บาทและ SPRC 18.80 บาท